# Panzerkampfwagen V

### от Уикипедия, свободната енциклопедия

Pz.Kpfw.V Ausf. A Тактико-технически данни
опитен образец | .... г.
на въоръжение от | .... г.
на въоръжение в | Германия
дължина | 6,9 м.
ширина | 3,4 м.
височина | 3,0 м.
тегло | 44,8 т
окачване | н.д.
макс. скорост | 45 км/ч. (по шосе) н.д. км/ч. (прес. терен)
запас от ход | 200 км. (по шосе) 200 км. (прес. терен)
широчина на ров | н.д. м.
вертикално препятствие | н.д. м.
основно въоръжение | 75 мм оръдие KwK 42 L/70
допълнително въоръжение | 2 x 7,92 мм картечница MG 34
дебелина на бронята | 100 mm
силова установка | 6 силиндров "Maybach" HL230P30 700 к.с. (520 kW)
екипаж | 5 души

Panther Ausf. G

Panzerkampfwagen V (Pz.Kpfw.V или само Panzer V) "Panther", известен и като "Пантера", е един от емблематичните немски танкове, използвани от Вермахта през Втората световна война.

## [редактиране] История

Работата по създаването на нов танк, който да замени Pz.Kpfw.III и Pz.Kpfw.IV, започва още през 1938 г. Работните проекти получават обозначението VK 20.01 (VK - Vollketten полугъсеничен).

Първоначално е сключен договор с компанията Daimler-Benz и през октомври 1939 г. започва работата по новия прототип. По същото време работа по модернизацията на Pz.Kpfw.IV започва и компанията Krupp.

През май 1940 г. работата по модернизация на Pz.Kpfw.IV е изоставена и в Krupp започват създаването на принципно ново танково шаси с маса около 20 т., като за партньор е привлечена компанията Daimler-Benz. В този период в създаване на ново шаси се включва и друга крупна немска компания - Maschinen-fabrick Augsburg-Nuernberg (MAN).

В края на 1941 г. шасито като цяло е готово, но именно тогава става ясно, че Вермахтът се нуждае от танк, превъзхождащ по тактико-техническите си характериститки руските Т-34 и КВ (танк). През декември същата година работата по 20-тонното шаси е прекратена и компанията Krupp приключва участието си. Двете компании MAN и Daimler-Benz започват работа по създаването на ново шаси с маса 30 т. През май 1942 г. комисия от Генералния щаб на Вермахта се спира на разработеното от компанията MAN шаси. Комисият го препоръча за серийно производство и малко по-късно получава одобрение лично от Хитлер.

## [редактиране] Техническо описание

### [редактиране] Корпус

Корпусът на Pz.Kpfw.V е от заварени бронеполчи раположени под ъгъл. Горната челната броня има дебелина 80 мм и ъгъл на наклона 55°, а долната с дебелина 60 мм и същият ъгъл на наклон. Бордовите бронеплочи са с дебелина 40 мм. като горните са разположени под ъгъл 40°, а долните - вертикално. Кърмовите бронеплочи имат дебелина 30 мм и ъгъл на наклона 30°. Горната част на корпуса е покрита с хоризонтално разположени бронеплочи с дебелина 17 мм. Пред куполата те са подвижни, като така се осигурява достъп до предавателната кутия и рулевото управление. Дъното на корпуса в предната си част има дебелина 30 мм, а в задната - 17 мм.

В покрива на корпуса, пред куполата, са монтирани два люка - за механик-водача и радиста. Люковете се отварят като се приповдигат леко нагоре и се отместват встрани. Над двигателното отделение е монтиран люк за осигуряване ремонтно-технически достъп. Предвидена е възможност за свалянето на бронеплочите на корпусният покрив без снемането на куполата.

Полезрението на всички членове на екипажа, с изключение на командира, е ограничено. Мястото на мерача е оборудвано с телескопичен прицел Turmzielfernrohr 12, осигуряващ 2.5 кратно увеличение. В корпуса, вляво от мерача е монтирана бойница за стрелба с личното оръжие. Аналогична бойница е монтирана в корпуса вдясно от пълнача. В челната броня, пред механик-водача, е монтиран наблюдателен процеп с ламинирано броенстъкло и два неподвижни перископа, осигуряващи обзор напред и леко вляво. Радистът-стрелец може да води наблюдение само пре прицела на курсовата картечница и два неподвижни перископа.

### [редактиране] Купола

Предната част на куполата е с дебелина 100 мм. и е разположена под ъгъл 12°. Бордовете са изпълнени от единична огъната монолитна бронеплоча с дебелина 45 мм и са разположени под ъгъл 25°. Задната бронеплоча има е монолитна, права и има същите характеристики като бордовите. В нея е монтирана бойница за стрелба с личното стрелково оръжие. Покрива на куполата е изпълнен от огъната монолитна бронеплоча с дебелина 17 мм. В задната си част е хоризонтална, а в предната наклонена напред под ъгъл 84.5°. Достъпът до куполата става през люк в горната част на куполата или люк в задната стена, зад мястото на пълнача. Куполата е снабдена с вентилатор прикрит с бронекапак.

Монтираната в куполата командирска кула е цилиндрична надстройка с шест наблюдателни процепа прикрити с 50 мм бронестъкло.

Оръдейната маска закрива по-голямата част от челната броня на куполата. В централната си част тя и е с дебелина около 100 мм, а в горната и доланат си части леко намалява.

### [редактиране] Въоръжение

Въоръжението на танка включва 75 мм оръдие KwK 42 L/70 и две 7.92 мм картечници MG 34. Едната от картечниците е сдвоена неподвижно с оръдието, а другата се монтира в специален отвор в челната броня. Членовете на екипажа са въоръжени с пистолети P-08 или P-38, картечни пистолети МР-40 и ръчни гранати.

Боекомплектът на оръдието се състои от 79 снаряда. Част от снарядите (40) са разположени хоризонтално на стелажи, 36 - верикално покрай двата борда, а три в задната част на бойното отделение.

Боекомплектът за картечниците се състои от 5100 патрона, разположени в 34 чанти. Всяка чанта съдържа по една лента със 150 патрона.

### [редактиране] Двигател

Силовата установка на танка се състои от 12-цилиндров, карбураторен двигател Maybach HL 210 P30 с мощност 650 к.с. (478 kW) при 3000 об./мин, 7-скоростна предавателна кутия AK 7-200, бордови фрикциони и бордови предавки.

### [редактиране] Ходова част

Ходовата част на танка се състои от осем опорни ролки с диаметър 860 мм, закрепени на торосионни механизми. Опорните катки са гумирани с бандаж и частично се закриват една друга.

### [редактиране] Средства за свръзка

Танкът е снабден с радиостанция FuG 5 е УКВ приемопредавателна с мощност 10 W и работен диапазон 27,2–33,4 MHz. Радиостанцията осигурява далечина на свръзката 4–6 км, но е далечината силно зависи от характера на местността и метеорорлогичните условия.

Танковете на командирите на взводове и роти освен с FuG 5 са снабдени с УКВ приемник FuG 2 с работен диапазон 27,2–33,4 MHz. В по-късните модификации вместо FuG 2 е монтирана КВ радиостанция FuG 8 с кощност 30W и работен диапазон 0,83–3 МHz или УКВ радиостанция FuG 7 с кощност 20W и работен диапазон 42,1–47,8 МHz .

Всички танкове са оборудвани със система за вътрешна връзка с капацитет 5 души, комплект от сигнални флагчета и ракетен пистолет.

## [редактиране] Модификации

- Befehlswagen Ausf D/A/G (SdKfz 267) - командирска модификация на базовата машина. Машината е снабдена с радиостанции FuG 8 и FuG 5.
- Befehlswagen Ausf D/A/G (SdKfz 268) - командирска модификация на базовата машина. Машината е снабдена с радиостанции FuG 7 и FuG 5. Използвана е за осъществяване на р/свръзка "земя-въздух".
- Beobachtungspanzer Panther Ausf D - разузнавателен танк.
- Bergepanther (Sd.Kfz.179) - ремонтно-евакуационна машина.
- Flakpanzer V Coelian - зенитна установка въоръжена с 2 x 37 мм или 55 мм зенитни оръдия. Машината не е пускана в производство.
- Flakpanzer V "Grille 10" - зенитна установка. Изготвен е един прототип.
- Flakwagen "Panther" - 88 мм зенитна установка.
- Grille 10 - артилерийски влекач за 100 мм оръдие. Машината не е пускана в производство.
- Grille 10 - артилерийски влекач за 105 мм оръдие leFH 43/35. Машината не е пускана в производство.
- Grille 12 - артилерийски влекач за 128 мм оръдие K 43/44. Машината не е пускана в производство.
- Grille 15 - артилерийски влекач за 150 мм гаубица sFH 43/44. Машината не е пускана в производство.
- Minenraumpanzer Panther- танк за разминиране. Машината не е пускана в производство.
- Munitionspanzer "Panther" - бронирана машина за превоз на боеприпаси.
- Munition Schlepper Panther - бронирана машина за превоз на боеприпаси. Машината не е пускана в производство.
- Pz.Kpfw.V «Panther II» - модификация с увеличена бронезащита. Челната броня е с дебелина 100 мм, а страничната 60 мм. Производството започва през август 1943 г.
- Panzerjager "Jagdpanther" (Sd.Kfz.173) -
- Ramschaufelpanzer Panther - земекопна машина.
- Skorpion - артилерийски влекач за 128 мм оръдие K 43. Машината не е пускана в производство.
- Sturmpanther - артилерийски влекач за 150 мм оръдие StuH 43/1.

## [редактиране] Вижте също

- Списък на немските танкове

Танковете на Германия
Pz.Kpfw.I | Pz.Kpfw.II | Pz.Kpfw.III | Pz.Kpfw.IV | Pz.Kpfw.V | Pz.Kpfw.VI

Взето от „http://bg.wikipedia.org../../../p/a/n/Panzerkampfwagen_V_60f0.html“.

Категории: Танкове | Военна техника от Втората световна война

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Français
- Hrvatski
- Italiano
- Lietuvių
- Bahasa Melayu
- Nederlands
- 日本語
- Norsk (bokmål)
- Polski
- Português
- Slovenčina
- Slovenščina
- Српски / Srpski
- Suomi
- Svenska
- Türkçe
- 中文